Robert Burns - O, When She Cam Ben, She Bobbed + O Mally's Meek (Ian Bruce)
Channel: RobertBurns Tribute
Date: 2018-01-13

Lyrics

-O, When She Cam Ben, She Bobbed-

O when she cam' ben she bobbed fu' law, 
O when she cam' ben she bobbed fu' law, 
And when she cam' ben, she kiss'd Cockpen, 
And syne denied she did it at a'. 

And was na Cockpen right saucy witha'? 
And was na Cockpen right saucy witha'? 
In leaving the daughter of a lord, 
And kissin' a collier lassie an' a'! 

O never look down, my lassie, at a', 
O never look down, my lassie, at a', 
Thy lips are as sweet, and thy figure complete, 
As the finest dame in castle or ha'. 

Tho' thou has nae silk, and holland sae sma', 
Tho' thou has nae silk, and holland sae sma', 
Thy coat and thy sark are thy ain handiwark, 
And lady Jean was never sae braw.

-Mally's Meek, Mally's Sweet-

Chorus-Mally's meek, Mally's sweet, 
Mally's modest and discreet; 
Mally's rare, Mally's fair, 
Mally's every way complete. 

As I was walking up the street, 
A barefit maid I chanc'd to meet; 
But O the road was very hard 
For that fair maiden's tender feet. 
Mally's meek, &c. 

It were mair meet that those fine feet 
Were weel laced up in silken shoon; 
An' 'twere more fit that she should sit 
Within yon chariot gilt aboon, 
Mally's meek, &c. 

Her yellow hair, beyond compare, 
Comes trinklin down her swan-like neck, 
And her two eyes, like stars in skies, 
Would keep a sinking ship frae wreck, 
Mally's meek, &c.

Facebook page : https://www.facebook.com/robertburnspoetry/ #Robert #Burns #RobertBurns #Poet #Poetry